Instruks for bruk av snøscooter

**Informasjon om dokument og endringshistorikk:**

|  |  |
| --- | --- |
| Prosess/delprosess eller kategori i KS/ NB | HMS - generelt |
| Revisjonsansvarlig | Fagansvarlig HMS | Felles dokument i Sør og Øst | Felles |
| Godkjenningsansvar | Adm. direktør  | Publiseres i Nettbiblioteket  | ØST,ENTR,KONS,LR |
| **Ver.** | **Dato** | **Utført av** | **Kort beskrivelse av endringen:** |
| 1.0 | 15.10.2024 | Ruben Bøhn | Gjennomgått konsern instruks for bruk i Glitre Nett. Felles dokument etter fusjon. Nytt dokument erstatter ListitemID:3036 (tdl versjon i Sør) som utgår. |
|  |  |  |  |

# Innholdsfortegnelse

[Innholdsfortegnelse 1](#_Toc167364614)

[1. Formål 2](#_Toc167364615)

[2. Omfang 2](#_Toc167364616)

[3. Målgruppe 2](#_Toc167364617)

[4. Beskrivelse 2](#_Toc167364618)

[4.1 Planlegging og forberedelse 2](#_Toc167364619)

[4.2 Arbeidslag 2](#_Toc167364620)

[4.3 Instruksjon - opplæring 2](#_Toc167364621)

[4.4 Informasjon 3](#_Toc167364622)

[4.5 Sikringstiltak 3](#_Toc167364623)

[4.6 Sikringsutstyr 3](#_Toc167364624)

[5. Avviksbehandling, korrigerende og forebyggende tiltak: 4](#_Toc167364625)

[6. Dokumentreferanser 4](#_Toc167364626)

# Formål

Kjøring med snøscooter er generelt en risikofylt aktivitet. Her kan nevnes fare for utforkjøring, velt, kjøring på islagte vann og i ukjent terreng. Denne instruksen beskriver de sikkerhetsregler som gjelder for denne aktiviteten og som igjen er laget for å redusere risikoen for skade på personell, utstyr og eiendom.

# Omfang

Instruksen gjelder all bruk av snøscooter i Glitre Nett.

# Målgruppe

Alle som bruker snøscooter i sin tjeneste i Glitre Nett

# Beskrivelse

Kjøring utenom sikre fastlagte ruter, uten kjennskap til terreng/underlag og uten tilstrekkelig kjennskap til bruk av snøscooter kan få alvorlige følger ved f.eks. utforkjøring og velt.

Ved kjøring på islagte vann må man være spesielt oppmerksom på elveutløp, tunnelinntak i regulerte vann og andre steder hvor isen kan være usikker.

Kjøring i skråterreng, kjøring under dårlige værforhold og kjøring i områder med snøskredfare representerer andre faremomenter knyttet til snøscooterkjøring.

På bakgrunn av dette skal følgende regler gjelde:

## Planlegging og forberedelse

Ledelsen må kartlegge sikre, faste ruter til planlagte oppdrag. Så langt det er mulig bør løypene merkes før vinteren.

Her er det forøvrig viktig å sjekke ut at eventuelle løyver/tillatelser til å benytte snøscooter i terreng og i spesielle landskapsvernområder foreligger (Kjøring i Setesdal Vesthei / Ryfylkeheiane Landskapsvernområde / her skal loggbok fylles ut for hver tur og forhåndsmeldes til SVR).

## Arbeidslag

Ved bruk av snøscooter, bør det være 2 personer til stede.

Ved kjøring i høyfjell, på islagte vann, i dårlig vær, vanskelige føreforhold og/eller farlig/ulendt terreng skal det være minst to personer tilstede. Det må vurderes om disse skal kjøre hver sin snøscooter.

## Instruksjon - opplæring

Arbeidsgiver er ansvarlig for å gi nødvendig opplæring og instruksjon i bruk av snøscooter. Opplæringen skal bestå av teori og praktisk øvelse.

Enhver som bruker snøscooter skal:

• ha kunnskap om bruk av snøscooter

• ha kjennskap til det terreng/område det skal ferdes i

• ha opplæring i sikkerhetsrutiner og førstehjelp

• kjenne bruk av kart og kompass/GPS

• kjenne bruk av sambandsutstyr

• være kjent med denne instruks

• Inneha gyldig sertifikat/førerkort

## Informasjon

Mannskapet må tidligst mulig få varsel om et konkret kjøreoppdrag, slik at turen kan planlegges ut fra vær- og føreforhold. Vurdering av risiko skal være en del av denne planleggingen.

Ved spesielle oppdrag kan det være fornuftig å melde starttid - antatt tidsbehov og melde seg inn etter utført oppdrag.

## Sikringstiltak

Oppdrag, vær og føreforhold må være bestemmende for det radioutstyr som er påkrevd. For spesielt samband kan følgende være retningsgivende:

• Satelitt-telefon, utenfor dekningsområde for annet samband.

• Skredsøker ved ferdsel i rasfarlig områder

## Sikringsutstyr

Utstyr som er påkrevd på hver snøscooter:

• Hel- eller halvhjelm. Obs!! Vanlig vernehjelm er ikke tilstrekkelig

• Sikkerhetsline/tau

• Snøspade

• Ekstra variatorreim, tennplugger og tilhørende verktøy

• Førstehjelpsutstyr

Før hver tur vurderes det - ut fra vanskelighetsgrad, terreng, lengde mv. (risikovurdering) - om annet utstyr er påkrevd, som f. eks.:

• Sikre at det er benyttet bensin som kan lagres med for eksempel kondensfjerner (E10-bensin kan bli en utfordring ved lagring)

• Øks/sag

• Truger

• Ski/staver

• Kart og kompass/GPS

• Samband

• Fjellduk/vindtett redningspose

• Snøbriller

• Lykt/batterier

• Reservekanne med drivstoff

• Ekstra sett med tørre/varme klær

• Mat/kjeks/sjokolade

# Avviksbehandling, korrigerende og forebyggende tiltak:

Prosedyre for registrering og behandling av uønskede hendelser og forbedringsforslag (RUH/FF)

# Dokumentreferanser

[Lov om motorferdsel i utmark og vassdrag (motorferdselloven) - Lovdata](https://lovdata.no/dokument/NL/lov/1977-06-10-82)